Magyar Ultiszövetség

 Versenyszabályzat

 2021.

 Elfogadva a MAUSZ 2021. május 9.-i Közgyűlésén.

**I.**

**A TÁRSASÁGI ULTI NEMZETI BAJNOKSÁG VERSENYRENDSZERE**

**Általános előírások**

**1. §**

1. A Magyar Ultiszövetség évente megrendezi a Nemzeti Ulti Bajnokságot (továbbiakban: NUB).
2. A NUB társasági ulti egyéni és csapatversenyeit a 2021. évben-e versenyszabályzat alapján kell lebonyolítani. A Magyar Ultiszövetség (továbbiakban: MAUSZ) tagszervezetei által rendezett NUB versenyen az ulti versenyre kijelölt asztalokon a játszmák közötti szünetekben nem lehet játszani. A verseny helyszíne – figyelembe véve a technikai akadályok miatti időcsúszást – legalább 18 óráig rendelkezésre kell, hogy álljon. Az asztalokon a kártya, a mérkőzéslap és a toll lehet. Egyéb tárgy /pohár, üveg, mobil telefon stb./ nem lehet. Bírói jelentést formanyomtatványon, a Fegyelmi és Etikai Bizottság elnökének és a Főtitkárnak, a bírók minden esetben küldeni kötelesek.
3. A NUB társasági ulti versenyei 2021. évben – az elődöntőkig – az eddig kialakult gyakorlatnak megfelelően egyesületi szinten, illetve régiónként összevonva kerülnek megrendezésre. A versenyek kezdési időpontja 9.30 óra. A játszmák 7 x 15 leosztásúak!

A régiók kialakítása a következő:

**Déli** - **régió** /Duna-Tisza köze/

**Keleti** - **régió** /Felső-Tiszai Országrész/

 **Nyugati** - **régió** /Dunántúl - Budapest/

1. A selejtezők régiónként 5 fordulóból állnak. Az öt fordulóból mindenkinek a legjobb négy forduló eredménye kerül összegzésre, és az így kialakult sorrend szerint lehet az elődöntőbe jutni. A négynél kevesebb fordulón induló versenyző eredményét szintén figyelembe kell venni, amennyiben az összesített pontszáma alapján bejutna az elődöntőbe.

- 2 -

1. Az elődöntők létszáma 99 fő. Ha valaki jogot szerzett az elődöntőben való indulásra, de nem jelenik meg, a hely nem lesz feltöltve.
A három régióból 22 – 22 fő jut az elődöntőbe, 24 fő létszámarányosan, az adott régió erősorrendje alapján jut be az elődöntőbe.
A létszámarányt úgy kell meghatározni, hogy 1-1 régió öt selejtezőjén megjelent- és regisztrációs díjat befizetők- létszámát összesíteni kell, és öttel osztani. Ez a szám adja az arányszám alapját, mely által lehet megállapítani az adott régiókból a 24-be jutottak létszámát.
2. Ez a létszám kiegészül a 4 helyszínen rendezett „Egyenesen az elődöntőbe” versenyek első két-két helyezettjével (4x2=8 fő), illetve a MAUSZ elnökével. Az elődöntő három fordulóból áll, és két forduló legjobb összesített eredményével lehet 21 fős döntőbe jutni.
3. A társasági ulti egyéni és csapatversenyeinek helyszínéről és időpontjáról a versenyt rendező egyesületek versenyfelhívást készítenek, amit a MAUSZ hivatalos honlapján – [http://www.magyarultiszovetseg.hu](http://www.magyarultiszovetseg.hu/) – közzétesznek.

(8) A NUB versenyhelyszíneit a MAUSZ Elnöksége jelöli ki az egyesületekkel történt egyeztetés után.

**II.**

**ÉRTÉKSZÁM SZERZŐ TÁRSASÁGI ULTI EGYÉNI VERSENYEK**

**2. §**

(1) Értékszám szerző versenynek 2021-ben a NUB társasági ulti versenyei számítanak, selejtezők, elődöntök és a döntő.

- 3 -

**Résztvevők, nevezés**

**3. §**

 (1) A MAUSZ egyéni társasági ulti keretében rendezett versenyen való részvétel feltétele, hogy a játékos az első versenye végén rendelkezzen érvényes versenyengedéllyel.

Érvényes versenyengedélynek kell tekinteni a korábban megszerzett versenyengedély meghosszabbítási díjának megfizetését, valamint az új belépő versenyengedély díjának a Szövetség vagy a versenyt rendező egyesület megbízottja részére történő befizetést.

(2) Nevezni előzetesen lehet személyesen, telefonon, postai úton vagy e-mailben. Indokolt esetben a helyszíni nevezés is elfogadható. A társasági ulti selejtezőin helyszíni nevezésre van lehetőség a szervezők által megállapított regisztrációs időn belül. A regisztrációs idő letelte után a versenybe való bekapcsolódásról a verseny főbírája dönt.
Az előzetesen regisztrált (bejelentkező), de a verseny kezdetéről elkéső játékos az első fordulóban az utolsó helyezett játékos pontszámát és segédpontját kapja. A 2. fordulótól teljes jogú játékosként vesz részt a játékba. A meghirdetett verseny időponttól későbbi kezdésre – az indokok mérlegelése után –, csak a verseny főbírója adhat engedélyt.

(3) A társasági /egyéni/ ulti versenyein való indulás feltétele az 1500 Ft regisztrációs díj befizetése, melyből 500 Ft a rendező egyesület költségeit tartalmazza. /2021-ben a Szövetség központilag biztosítja a serlegeket és az okleveleket./ Az elődöntőbe jutottak regisztrációs díja 1500 Ft, melyből 500-500 Ft a rendező egyesület költségeit tartalmazza.

Az „**Egyenesen az elődöntőbe**” verseny 2000 Ft/fő regisztrációs díja /500 Ft.- rendező egyesületet illeti/ a többi a Szövetség bevételét képezi.

(4) Az elődöntők és a döntő helyszínéről – az egyesületek javaslatait figyelembe véve – az Elnökség dönt, amelyet a Szövetség honlapján közzétesz.

- 4 -

**Pontozás, leosztás, eredmény írása**

**4. §**

(1) Az ulti versenyek fordulókból, a fordulók játszmákból, a játszmák pedig játékokból (osztásokból) állnak. Minden verseny legalább egy fordulóból, fordulóként általában 7 játszmából, a játszmák pedig 15 (3 fős asztaloknál), illetve 16 (4 fős asztalok) játékból (osztásból) állnak. Helyi szervezetek által rendezett- nem a NUB keretében zajló- versenyeken ettől a szabálytól eltérhetnek. A játékok eredményét a játszmalapon kell rögzíteni, úgy, hogy az versenyzőnként tartalmazza az adott játékban (osztásban) megszerzett és az összesen forint összeget is.

(2) A versenyen a versenylap partira vonatkozó adatait (minden oszlopot) ki kell tölteni. (A versenylapon a parti adatai nélkül a göngyölített eredmény beírása szabálytalan.)
A versenylapot az „A” játékos vezeti, amely jogosultságot átadhatja „B” vagy a „C” játékos részére. A versenylapot nem vezető játékosok a játékok végén versenylapra beírt összegekről /pontokról/ kérhetik, hogy a versenylapot vezető (alapesetben „A”) játékost, hogy – hangosan – tájékoztassa őket.

(3) Az elődöntők ültetési rendjét a MAUSZ elnöksége határozza meg az elődöntők megkezdése előtt. Az NUB versenyein az itt leírt pontozási rend betartása kötelező, de a többi versenyen ettől el lehet térni.

1. A 3 fős asztaloknál az első helyezett 4, a második 2, a harmadik helyezett pedig 0 pontot kap. A 4 fős asztaloknál az első helyezettnek 4, a második és harmadik helyezettnek 2, a negyedik helyezettnek pedig 0 pont jár.
2. Holtverseny esetén, a pontokat a meg kell osztani az alábbiak szerint:

1. Három fős asztaloknál:
	* Hármas holtverseny esetén 2 – 2 – 2 pont
	* Kettős holtverseny az első helyért 3 – 3 – 0 pont
	* Kettős holtverseny a második helyért 4 – 1– 1 pont

- 5 -

1. Négy fős asztaloknál:
	* Négyes holtverseny esetén 2 – 2 – 2 – 2 pont
	* Hármas holtverseny az első helyért 2,66 – 2,66 – 2,66 – 0 pont
	* Hármas holtverseny a második helyért 4 – 1,33 – 1,33 – 1,33 pont
	* Kettős holtverseny az első és harmadik helyért 3 – 3 – 1 – 1 pont
	* Kettős holtverseny a második helyért 4 – 2 – 2 – 0 pont
	* Kettős holtverseny a harmadik helyért 4 – 2 – 1 – 1 pont

(6) A verseny szervezőinek jogában áll a játszmák időkereteit megállapítani.
Az egy játszmára megadott időkeret nem lehet kevesebb 40 percnél.
Ha a játszma kizárás (piros lap), vagy egyéb ok miatt nem a tervezett számú

játék lejátszása után, hanem előbb ér véget.

* + 1. 3 fős asztalnál:
		- ha a játszma 50 százaléka már teljesítve van, a játszmát lejátszottnak kell tekinteni úgy, hogy a kizárt játékos az utolsó helyre kerül **-50** segédponttal és a két másik játékos az egymáshoz viszonyított pillanatnyi helyezésük alapján kap **4 pontot + 30**, illetve **2 pontot +20** segédponttal. Ha a kizárt játékos a kizárásakor utolsó helyen állt a játszmában, akkor a játszmalapon szereplő eredmény a játszma végeredménye.
		- ha a játszma 50 százaléka még nem teljesült, akkor a versenyben maradt két játékos a holtverseny szabályai szerint 3-3 pontot és 1-1 segédpontot, a kizárt versenyző 0 pontot és -2 segédpontot kap.
		1. 4 fős asztalnál
		- ha a játszma 50 százaléka már teljesítve van, akkor a versenyben maradt 3 játékos közül a legjobb **4 pontot** és 30 segédpontot, a másik 2 játékos **2-2 pontot** és 20-20 segédpontot kap. A kizárt játékos **0** pontot és **-70** segédpontot kap.
		- ha a játszma 50 százaléka még nem teljesült, akkor a versenyben maradt játékosok új játszmát kezdenek, mint 3-as asztal. A kizárt játékos ebben a játszmában úgy tekintendő mintha nem is indult volna.

(7) A társasági ulti országos döntőjének díjazását az Elnökség határozza meg a
Szövetség 2021. évi költségvetésében ilyen címen elfogadott kereten belül.

- 6 -

(8) A 2021. évi NUB döntőjébe 21 versenyző kerül. A döntőben minden játékos mindenkivel játszik (10 x 15 leosztás). A döntő tartalékjainak listáját is meg kell határozni. Aki a meghatározott időpontig nem nevez a döntőre, az elveszti a jogát a további részvételre, az így kiesők helyét a tartaléklistáról kell sorrendben feltölteni.
A 3. §-ban megjelölt versenyeken indult sporttársak eredményeik alapján felkerülnek az értékszám szerinti ranglistára.

(9) Az a játékos, aki játszma közben – bármilyen okból – visszalép, kizártnak minősítendő (sárga lap).
A kizárt, vagy kizártnak minősített versenyző teljesítménye az adott fordulóban nem értékelhető, úgy kell tekinteni, mintha nem is nevezett volna. Elért eredményeit statisztikai okok miatt a nyilvántartásban meg kell hagyni.
A versenyek során – a 4. § (5) pontban leírtak figyelembe vételével – időkorlát is bevezethető, de az egy-egy játszma 50 százalékát akkor is teljesíteni kell.
Ha időkorlát van, a megkezdett partit le kell játszani.
Megkezdett partinak számít, ha a lapokat az osztó keverés után az asztalra helyezte és megtörtént az emelés.

 **III.**

**TÁRSASÁGI ULTI CSAPATVERSENY**

**Általános elvek**

**5. §**

1. 2021-ben a NUB társasági ulti csapatbajnokságának versenyei három régióban, két-két fordulóban zajlanak. A bajnokság selejtezőkből és egy fordulós döntőből áll.
2. A csapatversenyeken három fős – a lehetőleg hazánk egy-egy településének vagy a tagszervezet nevét viselő – a csapatok indulhatnak.
3. A MAUSZ társasági ulti csapatversenyein versenyengedéllyel nem rendelkező versenyzők is indulhatnak, de a második fordulón már kötelező versenyengedéllyel rendelkezniük. Versenyengedéllyel való rendelkezésnek kell tekinteni, ha a versenyengedély díja megfizetésre került, a kitöltött adatnyilvántartó lap és az engedély készítéséhez szükséges fénykép a Szövetség rendelkezésére áll.

 - 7 -
4. Az országos csapatbajnokság döntőjébe bejutott csapatok tagjain csak a legindokoltabb esetben lehet változtatni. Az első fordulóban indult csapatnál, a második fordulóban bárki csapat tag lehet, de **olyan személy nem vehet részt, aki az első fordulóban másik csapatban szerepelt.** **Ez a döntőre is érvényes!** A változtatás szándékáról a versenyt megelőzően legalább 72 órával korábban tájékoztatni kell a Szövetség főtitkárát.
5. A csapatversenyeken a regisztrációs díj 1500 Ft/fő, figyelemmel a
3. § (3) bekezdésben meghatározottakra.
6. A régiós versenyeken több csapat is versenyezhet, egy-egy tagszervezetből.
7. A régiós selejtezők után a három régióban résztvevő csapatok, számának arányában, 21 csapat kerül a döntőbe.
8. A döntő 1-3. helyezettjének a díjazása kupával történik, amit a Szövetség biztosít, az anyagi elismerés mellett.

**IV.**

**NEMZETI SPORTULTI BAJNOKSÁG**

**Általános elvek**

**6. §**

1. A Szövetség 2021-ben is megrendezi a Nemzeti Sportulti Bajnokságot a versenynaptárban megjelölt helyszínen és időpontban, azaz 3 régióban 2-2 selejtezővel.
2. A Nemzeti Sportulti Bajnokságot e versenyszabályzat alapján kell lebonyolítani.
A sportulti országos döntője egy napos.
3. Sportulti versenyen csak versenyengedéllyel rendelkező játékosok indulhatnak. A sportulti versenyeken regisztrációs díja 1500 Ft/fő, figyelemmel a 3. § (3) bekezdésben meghatározottakra.
4. 2021.-ban vegyes (nem egy egyesületből érkező versenyzők) „csapatok” - jelentkezését is el kell fogadni. Versenyengedéllyel való rendelkezésnek kell tekinteni, ha a versenyengedély díja megfizetésre került, a kitöltött adatnyilvántartó lap és az engedély készítéséhez szükséges fénykép a Szövetség rendelkezésére áll.
 - 8 -
5. Sportulti versenyeket kizárólag hárommal osztható létszám esetén lehet rendezni, így az egyes versenyekre nevezhető „alkalmi csapatok” létszáma is három fős kell, hogy legyen. A versenyszervezők a nevezéseknél csak csapatjelentkezéseket fogadnak el, de természetesen igyekeznek az egyénileg jelentkezőknek is biztosítani az indulást.
6. A Nemzeti Sportulti Bajnokság résztvevői - egyéni - eredményeik függvényében felkerülnek a MAUSZ (éves és örök) mesterpont listájára, valamint minősítéseket is szereznek.

**Versenyrendszer**

**7. §**

 (1) A sportulti régiós selejtezőit és az országos döntőt az alábbi opció szerint kell rendezni:

Elődöntő – régiós verseny:

1. 45 versenyző: 3 x 15 fő – 5 játszma
2. 42 versenyző: 2 x 21 fő – 8 játszma
3. 30 versenyző: 2 x 15 fő – 5 játszma
4. 21 versenyző: 1 x 21 fő – 1 játszma

 **Döntő**

A három régió összesített sorrend első 21 helyezettje jut a döntőbe, a százalékos átlagok figyelembevételével, aki indult a régiója mindkét selejtezőjén.

(2) A döntő első hat helyezettjének díjazása kupával történik, amelyet a Szövetség biztosít, az anyagi elismerés mellett.

- 9 -

**V.**

**EGYÉB RENDELKEZÉSEK**

**8. §**

1. A Magyar Ultiszövetség Közgyűlése az „Év játékosa” címet annak ítélheti oda, aki a társasági, a sportulti, valamint a csapatbajnokság döntőjébe bejut, és az ott elért helyezési számainak összesített értéke a legalacsonyabb. (csapatdöntőn a kialakult egyéni végeredmény alapján kap helyezési pontot a versenyző, de nem kaphat 21-nél többet, függetlenül attól, hogy hányadik helyen végzett 21 és 63 között.) Holtverseny esetén a társasági ultiban elért jobb eredmény dönt. Nem lehet az év játékosa az a személy, aki ellen a MAUSZ Fegyelmi és Etikai Bizottsága jogerős, elmarasztaló határozatot hozott. Amennyiben a fegyelmi eljárás áthúzódik a következő évre, az eljárás le zártáig a cím nem adható ki.
2. Az „Év egyesülete” díjat az Elnökség javaslata alapján a Közgyűlés annak az egyesületnek ítélheti oda, amely egyesület/klub tagjai közül összesítve a legtöbben vettek részt a társasági, a sportulti, valamint a csapatbajnokság döntőjében.
3. A verseny szabályzatot a 2017-ben kiadott játék- és a renonc szabály kiadvánnyal együtt kell alkalmazni.
4. A Régió Bajnoka a Társasági Ulti 5 fordulójában elért legjobb eredménnyel rendelkező játékos.

Sülysáp, 2021. május 9.

 Muzslai Róbert sk. **Gyöngyösi Géza sk.**
 MAUSZ elnök *MAUSZ főtitkár*

 - 10 -